Bengalski zaliv

Bengalski zaliv je sjeveroistočno rubno more Indijskog okeana i najveći zaliv na svijetu.Bengalski zaliv Pristupljeno 30. juna 2015.
Prilično trouglastog oblika, zaliv je oivičen na zapadu Šri Lankom i Indijom, dok su mu na sjeveru Bangladeš i Indijska savezna država Zapadni Bengal, po kojoj je zaliv dobio ime. Dalje, na obalama zaliva su Mjanmar i južni dio Tajlanda. Na jugu, zaliv je povezan s Indijskim okeanom, a približna granica mu je zamišljena linija između najjužnije tačke Šri Lanke, i najsjevernijeg rta na indonezijskom ostrvu Sumatri. Na istoku, grupe ostrva Andamani i Nikobari od zaliva odvajaju Andamansko more, rubno more Bengalskog zaliva.

Površina mu je 2.172.000 km2 a u njega utiče čitav niz velikih rijeka, Ganges, Brahmaputra, Irrawaddy, Godavari, Mahanadi, Krishna i Kaveri dok se na obalama nalazi veliki broj luka, među najvažnijim su Kalkuta, Čitagong i Yangon.

Uz obalu su brojne grupe ostrva, ali osim riječnih ušća, na obalama nema značajnijih zaliva. Zbog toga, uz obale Bengalskog zaliva ima vrlo malo prirodnih luka.
Klima ima monsunska obilježja.

 Ostrva 

Unutar zaliva se nalaze brojna ostrva uključujući i grupe ostrva Andamani i Nikobari kao i Mergui grupu ostrva.
Veliki Andaman je glavni arhipelag Andaman grupe ostrva, dok je Ritchie arhipelag koji se sastoji od manjih ostrva. Samo njih 37, ili 6,5% od ukupno 572 ostrva su naseljena.Prirodni akvarij Pristupljeno 30. juna 2015.

 Reference 

Kategorija:Geografija Bangladeša
Kategorija:Geografija Indije
Kategorija:Geografija Mjanmara
Kategorija:Geografija Tajlanda
Kategorija:Geografija Šri Lanke
Kategorija:Indijski okean